Spleekapelle - Alemannische Wikipedia

# Spleekapelle

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Spleekapell«

Kapell Sankt Sebastian uf dr Splee oder nur Spleekapell isch e Kappell im schwiizerische Ort Sargans. Dr Name Splee isch historisch nid gnau überlifert, me denkt aber, dass es vum romanische spelunca chunnt, wo uf alemannisch Berghöli heisst. D'Kapell liit uf nem Hügel, so dass me ir nöchi vur Kapell e Berghöli findet. Sie isch vum 1501 bis 1502 baut worde, dr Buumah isch abr unbekannt. D'Kappell isch ir Zyt baut worde, wo's im St. Galler Ryhtal und im Seeztal zu viilne Peschtfäll cho isch. Sie isch am Heilige Sankt Sebastian gwidmet, wo als Peschtheilige gilt und drumm mit dr Kapell, d'Pescht vur Region verschone sött. Oberhalb vum Altar befindet sich es Fotti vum Sankt Sebastian, wo vum Josef Kaufmann gmalet worde und während ere Renovation im 18. Jahrhundert ahmontiert worde isch. D'Kapell gköhrt zum Bischtum Chur.

Fund vu früeher Zyt hend beleit, dass unterhalb vur Kapell sich e urgschichtlichi Füürstell befunde hett, wo für religiösi Ritual benützt worde isch. Währendm 16. Jahrhundert isch es ide Spleekapell zu über 1000 Prozessione cho. Me cha also säge, dass d'Splee sit meh als 2000 Johre e religiösi Stett isch.

Vun "http://als.wikipedia.org../../../s/p/l/Spleekapelle.html"

Kategori: Religion

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech